{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Obrazac prethodne procjene za Nacrt prijedloga zakona o duhanu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatski duhani d.d.","OBRAZAC PRETHODNE PROCJENE ZA NACRT PRIJEDLOGA ZAKONA O DUHANU",{"$cut":{"chars":16842,"head":"Točka 2. Analiza postojećeg stanja\n• Točka 2.1.\nAd 2.1. Prije svega, želimo naglasiti kako smatramo da Zakon o duhanu (Narodne novine 69/1999, 14/2014, 32/2019) (u nastavku: Zakon), suprotno navodu iz Obrasca procjene, nije u suprotnosti s vrijednostima i temeljnim slobodama Europske Unije. Naime, iako je osnovni tekst Zakona usvojen još 1999. godine, kasnijim Izmjenama i dopunama, isti je svakako u skladu s pravnom regulativom EU. Naime, tijekom pregovora o članstvu Republike Hrvatske u Europskoj uniji provedena je analiza usklađenosti zakonodavstva Republike Hrvatske s europskim propisima (tzv. screening), nakon čega je uslijedio proces utvrđivanja uvjeta pod kojima će Republika Hrvatska usvojiti, implementirati i izvršavati pravnu stečevinu Europske unije kao uvjet za njezino punopravno članstvo. U navedenom postupku pregovora, sami pregovori su bili podijeljeni po poglavljima, među kojima su svakako bili Poglavlje 1. Sloboda kretanja roba, Poglavlje 2. Sloboda kretanja radnika, Poglavlje 3. Pravo poslovnog nastana i sloboda pružanja usluga, Poglavlje 4. Sloboda kretanja kapitala, Poglavlje 8. Tržišno natjecanje, Poglavlje 11. Poljoprivreda i ruralni razvitak, te da je bilo koji zakon Republike Hrvatske narušavao opisane slobode, Republika Hrvatska bi bila dužna isti izmijeniti, a kao preduvjet za stjecanje punopravnog članstva u Europskoj Uniji. \nSukladno tome, nedvojbeno je kako je Zakon u skladu sa pravnom stečevinom EU, njezinim slobodama i pravima. Posebice, imajući u vidu što je u tom kontekstu, potrebno je osvrnuti se i na ostalu regulativu koja uređuje predmetno područje, uzgoj i promet duhana, pri čemu kao najznačajnije propise ističemo Zakon o trošarinama, Zakon o  ograničavanju uporabe duhanskih i srodnih proizvoda, ali i regulativu koja uređuje oblast poljoprivrede, ruralnog razvoja, državnih potpora te  fitosanitarnih mjera. Stoga, u procijeni eventualne (ne)sukladnosti Zakona s pravnom stečevinom Europske Unije svakako je potrebno sagledati cjelokupnu regulativu, kojom se uređuje oblast uzgoja, obrade, transporta i proizvodnje duhana, te u konačnici i proizvodnju i promet duhanskih proizvoda, a koja je nesporno u skladu s propisima EU.\nNadalje, želimo istaknuti kako je Zakon usvojen u periodu kada se djelatnost uzgoja i obrade duhana u Republici Hrvatskoj suočavala s problemom održivosti te grane, te je isti upravo donesen s ciljem revitalizacije i konsolidacije te značajne poljoprivredne grane, a upravo reguliranjem organizirane sadnje, obrade i proizvodnje duhana i duhanskih proizvoda, rezultiralo je održivošću te djelatnosti, tj. uzgoja duhana.\nTakođer, ističemo činjenicu kako je duhan roba koja podliježe posebnom trošarinskom režimu i kao takav, zahtijeva pojačanu kontrolu i nadzor koji se postiže upravo postojećim modelom Zakona o duhanu, Zakona o trošarinama i Pravilnika o trošarinama. Kao roba posebne kategorije, nužno je da se kroz zakonsku regulativu omogućava usuglašeno postupanje nadležnih tijela i transparentan način postupanja uz primjenu učinkovitijeg, sustavnog načina praćenja svih sudionika u sektoru duhana čime se omogućava da se u konačnici smanji prostor za manipulaciju i onemogući sivo tržište neobrađenog duhana, što se jednim djelom i postiže upravo važećim Zakonom o duhanu.\nInteres za preuzimanje modela kontrole prometa duhanskom sirovinom koju je Republika Hrvatska uredila Zakonom o duhanu, te potom Zakonom o trošarinama i Pravilnikom o trošarinama, iskazan je ne samo u Europi, nego i šire. \nHrvatski zakonodavni primjer predstavljen je na Fiscalis sastanku održanom u lipnju 2019. godine, među 60 zemalja te je ocjenjen kao potencijalno rješenje za implementaciju u EU, a i šire, o čemu će se odlučivati u narednom periodu.\nDakle zakonodavni okvir Republike Hrvatske nije u suprotnosti s pravnom stečevinom Europske Unije,  već se navodi kao primjer dobre prakse.\n• Točka 2.2.\nMišljenja samo kako važeći Zakon ničim ne onemogućava proizvođače duhana da samostalno proizvode i trže duhan, iz razloga što isti ni jednom odredbom nisu ograničeni u svojoj odluci s kime žele ugovoriti poslovnu su"}},"Primljeno na znanje","Primljeno na znanje."]